Mottok meldinger: Politiet etterforsker: 13 nye saker mot «trusemannen»
«Er meny buksa god og ha på seg?» «Hvem er du» «Hørt om tightsmannen?» «Nei?» «Trusemannen da?» ( ... ) «Jeg fant navnet ditt på kassalappen! Bruker du stram meny bukse?» Slik forløp noen av SMS-ene «trusemannen» skal ha sendt til de to venninnene Edel og Ninanja (begge 19) som VG møter i Oslo sentrum. Begge jobber på Meny i Oslo. I vinter fikk de SMS og meldinger Facebook som skal være sendt fra den såkalte «trusemannen». Den 36 år gamle mannen fra Røyken har i en årrekke vært på jakt etter brukte truser og tights, og har sendt flere titalls tusen meldinger til jenter og kvinner i sin søken etter kvinneundertøy. «Trusemannen» ble for alvor kjent i det offentlige i 2008, da han ble dømt til fengsel for en lang rekke trakasseringsforbrytelser mot over 70 kvinner og barn. Det yngste offeret var i denne dommen kun 9 år gammel. Den nå 36 år gamle mannen hadde da allerede to domfellelser på seg for lignende forbrytelser, og han er nå dømt seks ganger til sammen. Kjendiser misbrukt: Utga seg for å være Skavlan på trusejakt I SMS-ene Ninanja har mottatt utgir avsenderen seg først for å være en jente ved navn Therese. Hun trodde derfor det var en bekjent og svarte. – Så skrev han at jeg var sexy i uniformsbuksa mi, og innholdet i meldingene ble etter hvert grovere, selv om det aldri var veldig grovt. Det er veldig ubehagelig og ekkelt å tenke på at avsenderen kan ha vært inne og kikket på oss på jobb, sier hun.Meldingene ble sendt fra tre ulike numre, VG har forsøkt å ringe dem, men oppnår ikke kontakt. De er listet opp på nettsiden telefonterror.no, hvor kommentarer påstår at numrene disponeres av «trusemannen». Ninanja har allerede anmeldt forholdet til politiet. Edel oppdaget ikke meldingene før nylig da de hadde havnet i en filtrert innboks på Facebook, men hun forteller at hun vil melde det til politiet. Fikk du med deg? Trusefunn etter politirazzia – Det er helt utrolig at politiet ikke kan gjøre mer for å stoppe ham når han har holdt på så lenge og har så mange dommer på seg. Jeg fikk ikke grove meldinger sånn sett, men det er andre som har fått langt verre henvendelser enn meg. Han er syk, men bør stoppes, sier Ninanja. For hverken fengselsdommer eller samfunnsstraff har fått mannen til å stoppe sin jakt på brukte dametruser og treningstights, og han dømmes i gjennomsnitt annenhvert år. Flere av dommene konkluderer med at mannen ikke forstår at det han gjør er plagsomt og ekkelt for jentene han kontakter, og at mannen er derfor «åpenbart i behov av behandling og oppfølgning». Trusemannens offer: – Nå må han stoppes! Han har selv sagt at han har sendt meldinger til over 3000 jenter helt ned i 11-årsalderen siden 1996. I en av dommene registrerte Kripos 166.233 inn- og ut-kommunikasjoner på ett av numrene han hadde registrert på seg i løpet av tre måneder. Les også: – Har vært plaget av G-strengmannen i 12 år Noen av ofrene har vært plaget av mannen gjennom flere år, og har fått psykiske vansker som følge av dette, ifølge dommen.36-åringen har diagnosen Aspergers syndrom, han har lav IQ-score og bor i på et kommunalt bofellesskap i Buskerud. Retten har likevel konkludert med at mannen er strafferettslig tilregnelig, og han kan derfor heller ikke idømmes behandling. Mannens forsvarer, Reidar Steinsvik, ønsker ikke å gå inn i detaljer rundt saken eller sin klient, men han har følgende råd til personer som blir kontaktet av mannen: – Ikke svar ham, eller gjenoppta kontakt med ham. Det er det beste for dem som mottar disse meldingene, men også det beste for ham, sier Steinsvik til VG. Mannen startet soningen av sin sjette dom i mars i fjor, og slapp ut av fengsel like før jul. Kort tid etter han ble løslatt tok han kontakt med en av VGs journalister på sosiale medier for å meddele at han var «i gang igjen». 36-åringen har en rekke profiler registrert i sitt egen navn i sosiale medier, men VG kjenner til at han også ved flere anledninger opererer under falske navn på blant annet Facebook. Han har tidligere også misbrukt identiteten til flere personer, deriblant en rekke kjendiser, for å komme i kontakt med unge jenter. Les også: Her annonserer trusemannen etter undertøy og tights Politiet mener de er maktesløse i kampen om å få stoppet den notorisk kriminelle mannen. Politiadvokat i Sør-Øst politidistrikt, Ann Iren Mathiassen, opplyser at de har 30 løpende saker på ham på nåværende tidspunkt. – Det er 22 saker som har vært henlagt etter forrige dom av ulike årsaker. 13 er til nå vurdert som straffbare forhold. Den siste anmeldelsen mot mannen fikk vi nå i april, opplyser Mathiassen. Sakene dreier seg om samme type forhold som 36-åringen tidligere er dømt for; bedragerier, ID-tyverier og krenkende atferd. Mathiassen opplyser at sakene er tilsendt fra hele landet. – Hvorfor klarer dere ikke stoppe ham? – Det er ikke så lett å forklare. Denne typen straffbare handlinger dreier seg ikke om de mest alvorlige forholdene. Når sakene blir pådømt vil han ha muligheten til å fortsette. Han er som en vinningskriminell, som raner en bank og er på den igjen når han har sonet sin straff. Når sakene er pådømt og han har sonet sin straff, er politiets myndighetsområde over, og vi har begrenset mulighet til å gjøre noe, mener hun. Mannen var i en periode fradømt retten til å eie og bruke telefon, men det har politiet gått bort fra. Fengsel hjelper ikke: Ute fra soning - på trusejakt igjen – Det er helt umulig å håndheve et slikt forbud, fordi det er så enkelt å få tak i, mener hun. Både Mathiassen og etterforskningsleder ved Røyken og Hurum lensmannskontor, Kurt Springer, forteller at de tidligere har bedt om at kommunen mannen bor i om å komme mer på banen for å følge ham opp. – Det er et kommunalt ansvar om han har de tjenestene han bør og skal ha, mener Springer.Mannen er bosatt i et kommunalt bofellesskap i Buskerud, og VG har rettet en rekke spørsmål vedrørende hvilke tiltak kommunen har gjort i forhold til mannens atferd. Kommunalsjef for helse og omsorg i den aktuelle kommunen opplyser til VG at hun ikke kan svare på spørsmål som dreier seg om enkeltpersoner i kommunen grunnet taushetsplikten. Maktesløse: Fengslet trusemannen for å beskytte ofrene – Kommunen har til enhver tid utfordrende situasjoner. I spesielt krevende situasjoner forsøker vi alltid en bred tilnærming ved valg av løsninger, men vi må holde oss innenfor gjeldende lovverk, sier hun. Hun mener lovverket er ment til å fange opp de fleste behov, og at det også gir føringer for hvilke tilbud de kan og skal gi. – Det vil alltid være situasjoner hvor noen mener de får for lite hjelp, mens andre motsetter seg hjelp. Hun forteller at reglene for å gjøre tvangsinngrep mot enkeltpersoner er strengt regulert. – Det er et bærende prinsipp at man ikke kan pålegge en person tiltak uten hjemmel i lov. Lovverket er individrettet, og individets rettigheter står meget sterkt - noen ganger på bekostning av fellesskapet. Regelverket for bruk av tvang er meget strengt og godt regulert. Det offentlige har hverken makt eller midler til å løse alle typer utfordringer, sier hun.
Han har vært på trusejakt i 20 år, og er domfelt for bedrageri og seksuell trakassering mot kvinner seks ganger. Likevel fortsetter anmeldelsene mot «trusemannen» å strømme inn hos politiet.